text: Eftersøgt mand fundet i vandløb
  18 januar 2011 kl. 11.12
  En 65-årig mand, som Syd- og Sønderjyllands Politi i nogle dage har ledt efter, blev i formiddag fundet død i et mindre vandløb mellem Billum by og Varde å.
  Manden, som var gået hjemmefra i Billum vest for Varde, blev fundet af en af de mange hunde, der deltog i eftersøgningen. 
  Der er ingen tegn på, at manden har været udsat for en forbrydelse.
  